Document ID: 32006D0559

DEĊIŻJONI TAL-KUMMISSJONI
tat-8 ta' Awwissu 2006
li temenda d-Deċiżjoni 2002/300/KE rigward iż-żoni esklużi mil-lista ta' żoni approvati f'dak li għandu x'jaqsam mal-Bonamia ostreae u/jew mal-Marteilia refringens
(innotifikata taħt dokument numru C(2006) 3518)
(Test b'rilevanza għaż-ŻEE)
(2006/559/KE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 91/67/KEE tat-28 ta' Jannar 1991 li tikkonċerna l-kundizzjonijiet ta' saħħet l-annimali li tirregola t-tqegħid fis-suq ta' annimali u ta' prodotti ta' akwakultura (1), u b'mod partikolari l-Artikolu 5(3) tagħha,
Billi:
(1)
Id-Deċiżjoni tal-Kummissjoni 2002/300 KE tat-18 ta' April 2002 li tistabbilixxi l-lista ta' l-oqsma approvati rigward il-Bonamia ostreae u/jew il-Marteilia refringes (2) tistipula l-oqsma fil-Komunità meqjusa bħala ħielsa mill-mard tal-molluski Bonamia ostreae u/jew Marteilia refringens.
(2)
Ir-Renju Unit għarraf lill-Kummissjoni b'ittra fis-6 ta' Mejju 2006 li l-Bonamia ostreae instabet fix-xmara Cleddau f'Wales. Ir-Renju Unit stabbilixxi żona ta' kontroll u żona ta' sorveljanza kontra ż-żona milquta. Dik iż-żona li qabel kienet qed titqies bħala ħielsa mill-Bonamia ostreae għalhekk ma tistax tibqa' titqies aktar bħala ħielsa minn dik il-marda.
(3)
Id-Deċiżjoni 2002/300/KE għandha tiġi emendata skond dan.
(4)
Il-miżuri stipulati f'din id-Deċiżjoni huma skond l-opinjoni tal-Kumitat Permanenti dwar il-Katina Alimentari u s-Saħħet l-Annimali,
ADOTTAT DIN ID-DEĊIŻJONI:
Artikolu 1
L-Anness ta' din id-Deċiżjoni 2002/300/KE qed jiġi sostitwit bit-test fl-Anness ta' din id-Deċiżjoni.
Artikolu 2
Din id-Deċiżjoni hija indirizzati lill-Istati Membri.
Magħmul fi Brussell, nhar it-8 ta' Awwissu 2006.

Labels: 0
18
17
6